Щефан Хермлин
Триолет

Превод от немски: Венцеслав Константинов, —

chitanka.info

Зашумят ли тъмните долини,

Цъфват от очите черни рози.

В тежки сънищни метаморфози,

Зашумят ли тъмните долини

Като звездопади над рътлини,

В паметта изникват некролози.

Зашумят ли тъмните долини,

Цъфват от очите черни рози.

Лунен брат за тях ще бъда буден,

Пеещите, с изстрели надпети,

Облаците скриват там комети.

Лунен брат за тях ще бъда буден,

Че потъва в сълзи смях отруден.

Сняг от имена по мене свети.

Лунен брат за тях ще бъда буден,

Пеещите, с изстрели надпети.

1942

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.